section_heading: Oklop
paragraph_text: AMX-10RC ima oklop napravljen od zavarenih aluminijskih ploča koje štite posadu od djelovanja vatre pješačkog oružja malog kalibra i krhotina granata. Na taj osnovni oklop može se postaviti dodatni pasivni oklop čiji podaci o svojstvima, razni zaštite i materijalu nisu poznati. Uz pasivni oklop, postavljen je i aktivni sustav zaštite. Taj sustav ima svrhu ometanja vođenih protuoklopnih raketa. Sustav se sastoji od rotirajuće glave s deset IC odašiljača, nadzorne kutije i kabela potrebnih za povezivanje dijelova sustava. Ovaj sustav prema navodima proizvođača, štiti vozilo od protuoklopnih raketa druge generacije.